כריסטין לאטי

כריסטין אן לאטי (באנגלית: Christine Ann Lahti; נולדה ב-4 באפריל 1950) היא שחקנית ובמאית קולנוע אמריקאית. זכתה בפרס האוסקר על הסרט הקצר "ליברמן מאוהב" אותו ביימה. זכתה בפרס גלובוס הזהב ובפרס אמי על תפקידה בסדרה "שיקגו הופ". הייתה מועמדת לפרס אוסקר לשחקנית המשנה הטובה ביותר לשנת 1984 על תפקידה בסרט "נשים בעורף".

== ביוגרפיה ==
לאטי נולדה בבירמינגהם, מישיגן בארצות הברית, למשפחה נוצרית-לותרנית ממוצא פיני ואוסטרו-הונגרי. בתם של אליזבת' מרגרט (לבית טאבר) ושל פול תיאודור לאטי. לה שלוש אחיות ושני אחים.

למדה אומנות באוניברסיטת המדינה של פלורידה וקיבלה את התואר הראשון שלה בדרמה מאוניברסיטת מישיגן. למדה משחק ב-HB Studio שבניו יורק. לאחר לימודיה נסעה למסע הופעות משחק ברחבי אירופה.

== קריירה ==
לאחר שסיימה את לימודיה נסעה לניו יורק שם עבדה במלצרות ובפרסומות. תפקידה הראשון היה ב-1979 בדרמת בית המשפט "וצדק לכל" בתפקיד גייל פאקר הפעילה החברתית לזכויות מיעוטים המתחברת עם עורך הדין ארתור קירקלנד (אל פצ'ינו). ב-1982 הופיעה בדרמה הטלוויזיונית "שירת התליין".

בשנת 1984 הועמדה לפרס גלובוס הזהב לשחקנית המשנה הטוב ביותר בסרט ולפרס אוסקר לשחקנית המשנה הטובה ביותר על תפקידה בדרמת המלחמה של ג'ונתן דמי "נשים בעורף" בה הופיעה בתפקיד הזמרת הייזל.

בשנת 1987 הייתה לאטי מועמדת לפרס אמי ולפרס גלובוס הזהב לשחקנית משנה במיני-סדרה או סרט על תפקידה במיני סדרה "אמריקה", והשתתפה בשנה לאחר מכן בתפקיד הראשי בסרטו של סידני לומט "אהבה במלכוד" בדמות המהפכנית אני פופ שהובילה את ההפגנות בשנות ה-60 כנגד השימוש בנפלם, על הופעתה זו קיבלה מועמדות לפרס גלובוס הזהב לשחקנית הטובה ביותר בסרט דרמה

בשנת 1990 זכתה לאטי בפרס גלובוס הזהב וקיבלה מועמדות לפרס אמי לשחקנית הטובה ביותר במיני-סדרה או סרט על תפקידה בסרט הטלוויזיה "אין כמו בבית".

בשנת 1991 שיחקה בדרמת הרפואה "דוקטור" בדמותה של אן אשתו של ד"ר ג'ק מק'פי (ויליאם הארט).
לאטי, 1997
בשנת 1995 זכתה לאטי להצלחה מקצועית ופרסומית על השתתפותה בשלוש עונות בסדרת הדרמה "שיקגו הופ" בתפקיד ד"ר קתרין אוסטין, מנתחת הלב. היא זכתה בפרס גלובוס הזהב (מתוך 2 מועמדויות) ובפרס אמי לשחקנית הטובה ביותר בסדרת דרמה (מתוך 4 מועמדויות).
בשנת 1995 זכתה לאטי בפרס האוסקר לסרט הקצר הטוב ביותר על הסרט "ליברמן מאוהב" אותו ביימה.

בשנת 2000 הייתה מועמדת בפעם החמישית לפרס גלובוס הזהב על תפקידה בעיבוד הטלוויזיוני למחזה "בת אמריקאית" אשר שודר ברשת Lifetime. בשנת 2003 היא שיחקה בסרט הטלוויזיוני "מתוך האפר" ברשת שואוטיים, שם גילמה את גיזלה פרל בסרט על חייה לצד בו ברידג'ס.

ב-2004 כיכבה בחמישה עשר פרקים בסדרה "ג'ק ובובי" בתפקיד הפרופסורית להיסטוריה גרייס מקליסטר, והייתה מועמדת לפרס גלובוס הזהב לשחקנית הטובה ביותר בסדרת דרמה ולפרס גילדת שחקני המסך.

בשנת 2009 שיחקה בדרמת המתח "אובססיבית" בדמות הבלשית מוניקה ריס החוקרת את הבנקאי דרק צ'ארלס בטענה להטרדה מינית שביצע.

בשנת 2016 שיחקה בדרמה הקומית "מפעילה" בתפקיד בת' לרסון, אימו של אחד התפקידים הראשיים. בשנת 2019 שיחקה בסרטה של מריאל הלר "יום יפה בשכונה" בכיכובו של טום הנקס, אודות חייו של פרד רוג'רס.

== חיים אישיים ==
לאטי נשואה לבמאי הטלוויזיה היהודי-אמריקאי תומאס שלאמי משנת 1983. לזוג שלושה ילדים. המשפחה מתגוררת בלוס אנג'לס, קליפורניה. בבעלותה גם דירה בגריניץ' וילג'.

החל מ-2005 לאטי תורמת לאתר החדשות הפינגטון פוסט.

== פילמוגרפיה ==
=== קולנוע ===
*וצדק לכל (1979)
*של מי החיים האלה לעזאזל? (סרט) (1981)
*גבירותיי ורבותיי, הכתם המופלא (1982)
*נשים בעורף (1984) - מועמדות לפרס אוסקר לשחקנית המשנה הטובה ביותר ולפרס גלובוס הזהב
*במלכודת העתיד (1986)
*רק בין חברים (1986)
*איזו מין דודה (1987)
*אהבה במלכוד (1988) - מועמדות לפרס גלובוס הזהב לשחקנית הטובה ביותר בסרט דרמה
*אדמונית שכזאת (1989)
*דוקטור אתה מספר חזק (1989)
*אהבות מצחיקות (1990)
*הדוקטור (1991)
*התחלות חדשות (1992)
*ללא מסתור (1995)
*אהבה בפקק תנועה (1996)
*סיפורה של אלי נסלר (1999)
*האיש הראשון שלי (2001) - גם בימוי
*אנשים חכמים (2008)
*יונקר ג'ו (2008)
*אובססיבית (2009)
*שיעורי טיסה (2010)
*פטוניה (2012)
*משחק חוזר (2012)
*אהבה, שנאה ומה שביניהן (2013)
*The Steps (2015)
*Safelight (2015)
*מפעילה (2016)
*Becks (2017)
*יום יפה בשכונה (2019)

=== סרטי טלוויזיה ===
* ד"ר סקורפיון (1978)
* דייר האחרון (1978)
* המפלצת של הנדרסון (1980)
* שירת התליין (1982)
* רווקים ורווקות (1984)
* אהבה חיה (1985)
* אין כמו בבית (1989) - פרס גלובוס הזהב ומועמדות לפרס אמי לשחקנית הטובה ביותר במיני-סדרה או סרט
* משוגע מהלב (1991)
* הפחד בפנים (1992)
* הקרב הטוב (1992)
* ארבעת היהלומים (1995) - סרט טלוויזיה
* סוף שבוע במדינה (1996)
* תקווה (1997)
* בת אמריקאית (2000) - מועמדות לפרס גלובוס הזהב לשחקנית הטובה ביותר במיני-סדרה או סרט
* אשת הטייס (2002)
* נשים נגד גברים (2002)
* מתוך האפר (2003)
* בית פתוח (2003)
*נקמתה של אישה בגיל העמידה (2004)
*הספר של רות (2004)

=== טלוויזיה ===
*המופע של הארווי קורמן (1978)
*אמריקה (1987) - מועמדות לפרס אמי ולפרס גלובוס הזהב לשחקנית משנה במיני-סדרה או סרט
*שיקגו הופ (1999-1995) - פרס גלובוס הזהב (מתוך 2) ופרס אמי (מתוך 4)
*פרייז'ר (1994)
*אלן (1998)
*אלי מקביל (2001)
*ג'ק ובובי (2005-2004) - מועמדות לפרס גלובוס הזהב לשחקנית הטובה ביותר בסדרת דרמה
*סטודיו 60 (2006)
*המנקה (2009)
*חוק וסדר: מדור מיוחד (2011-2009)
*הוואי חמש-אפס (2019-2012)
*גרייס ופרנקי (2015)
*הרשימה השחורה (2017-2015)
*האישה הטובה (2016-2015)
*הטובות לקרב (2018-2017)
*פני הרוע (2019-הווה)

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:בלוגריות אמריקאיות
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי אמי בפריים טיים: שחקנית ראשית בדרמה
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי אוסקר: הסרט הקצר הטוב
קטגוריה:אמריקאים ממוצא פיני
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
קטגוריה:אישים זוכי פרסי איגוד מבקרי הקולנוע של לוס אנג'לס